.........
Il
lat furlan al è Blanc.
La
decision dal Consorzi
agrari dal Friûl-VJ di batiâ in cheste maniere – Blanc – la
sô produzion di lat e
je par sigûr di preseâ.
Lassant
di bande chei che cumò tes ostariis, impen di domandâ un tai di
blanc, a’nt domandaran une scudiele… chest fat al conferme ce che
o pensìn e che o scrivìn za di timp: che la lenghe furlane e plui
in gjenerâl lis
lenghis ‘altris’ dal Friûl e duncje de regjon Friûl-VJ a son un
strument
impuartant pe
promozion dal teritori e dai siei prodots,
soredut par vie che a son in stât di rindi riconognossibile la lôr
specificitât e, tal câs dai prodots, la lôr divignince che e varès
di jessi une sorte di marcje di cualitât e di origjinalitât.
Chest
al vâl ancje pe produzion culturâl ta chestis lenghis, a tacâ de
musiche e dal audiovisîf, che pardabon a podaressin jessi une
oportunitât di valorizazion e di promozion dal teritori tant che
risorse, prodot e prodot di prodots. Un segnâl positîf in chest
sens al rive de manifestazion Sapori
di pro Loco ,
là che vinars ai 23 di Mai e sarà une serade che za il so titul al
è un program.
Cun
di fat, l’event si clame ‘Tiere
di savôrs, Tiere di musiche‘
e al presente une cerce de creativitât in lenghe furlane te musiche
e te comunicazion, cui concierts di Residui di Chernobyl, Aldo
Sbadiglio e la Famiglia Ananas in vacanza a Dresda e il coordenament
e la animanzion dai Cjastrons.
Dongje
di chescj piçui segnâi positîfs – al è clâr che nus plasarès
viodi dute la eticheture dal lat ancje par furlan, compagn che il
materiâl di promozion di Sapori di Pro Loco – a son altris che a
van in dute une altre direzion. Magari cussì no, dongje dal Blanc al
è ancje il neri.
Cheste
situazion, che lant daûr dai Pink Floyd o podaressin clamâle ‘the
dark side of the moon’, e ven palesade ben des declarazions
publichis dadis fûr tai dîs passâts de bande dal assessôr
regjonâl pe culture, che al à lis deleghis ancje
pes minorancis linguistichis.
Di
ce che si lei achì
e daûr dai criteris che a son stâts sielzûts par spartî i bêçs
pai programs radiotelevisîfs par furlan, al salte fûr un mix
pericolôs tra scjarse competence, une cierte superbie e une volontât
nancje masse platade di volê scjafoiâ lis politichis linguistichis
e di tutele.
In
cierts moments al somee dificil cjatâ diferencis tra l’assessôr
regjonâl di cumò e chel di prime.
Une
altre brute sensazion e je chê che e rive dai bants pai contribûts
regjonâi pes ativitâts culturâls, dâts fûr che nol è tant, là
che il prin motîf di esclusion al è propit chel de valorizazion des
lenghis minoritariis.
Il
23 di Mai dal 2014
…............
La
Redazion dal Blog e ringrazie "Euro Furlan" par vênus permetude la
publicazion dal Post.
unk mlt_Latn fur_Latn epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn srd_Latn fur_Latn fur_Latn srd_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn scn_Latn fur_Latn fur_Latn fur_Latn fur_Latn fur_Latn fur_Latn srd_Latn fur_Latn fur_Latn fra_Latn fur_Latn fur_Latn fur_Latn fur_Latn mlt_Latn fur_Latn unk epo_Latn fur_Latn fur_Latn